Obrint pas

Obrint Pas ('n lingua siciliana Passari Oltri) è un gruppu musicali di Valenza, Spagna, chi fa un mistu di musica rock, ska e reggae. Li testi di li canzuna vonnu l'innipinnenza di li paisi catalani e la difesa dâ cultura catalana. Iddi foru lu primu gruppu a usari ntî sô canzuna la dolçaina, nu strumentu musicali tradizzionali di Valencia.

Storia
L' Obrint Pas si furmaru ntô 1993. L'annu appressu, lu 1994 fìciru la sò prima cassetta ca li cunnucìu ô III Tirant de Rock. Ntô mentri dî l'anni appressu lu gruppu participau ad autri fistivali, ca ammigghiuraru ccô tempu la sò mùsica. 
Lu sò primu album, La revolta de l'ànima, è dû 1997. 3 anni appressu agghicau Obrint Pas (2000), lu sò primu album ccu itichetta Propaganda pel Fet. Lu granni successu dû gruppu agghiuncìu ccu l'album Terra ntô 2003. Giustu nu annu appressu lu gruppu fici n'autru discu La Flama (2004) ca li fici canùsciri a liveddu ntirnazziunali ntî paisi comu Girmania, Svìzzira, Ulanna e Maroccu.

Lu sò ùrtimu travagghiu, En Moviment (2005) è nu Live ca havi assai cullubburazzioni comu Alex dî Inadaptats, Fermin Muguruza, All Tall e assai autri. L'album hà statu fattu a Valenza comu nu tribbutu a Ovidi Montllor ntî l'annivirsariu dî deci anni dâ sò morti. Sulu casu ntra li gruppi catalani, l'Obrint Pas agghicaru assai àutu ntî classìfichi spagnoli ccu stu album.

Mèmmira
Xavi Sarrià
Josep Pitarch
Miquel Gironès
Marc Guardiola
Robert Fernàndez
Miguel Ramos

Liami Esterni
 Situ Ufficiali

Catigurìa:Mùsica